Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO AKCINĖS BENDROVĖS ROKIŠKIO BUTŲ ŪKIO 2016 METŲ DIREKTORIAUS VEIKLOS ATASKAITAI**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos 2015 m. kovo 27 d. sprendimu Nr. TS-102 ,,Dėl Rokiškio rajono savivaldybės tarybos veiklos reglamento patvirtinimo”, patvirtinto Rokiškio rajono savivaldybės tarybos veiklos reglamento 266, 269, 270 punktais, Rokiškio rajono savivaldybės taryba n u s p r e n d ž i a:

Pritarti akcinės bendrovės Rokiškio butų ūkio 2016 metų direktoriaus veiklos ataskaitai (ataskaita pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vladas Janulis

PRITARTA:

Rokiškio rajono savivaldybės tarybos

 2017 m. balandžio 28 d. sprendimu Nr. TS-

**AKCINĖS BENDROVĖS ROKIŠKIO BUTŲ ŪKIO 2016 METŲ**

**DIREKTORIAUS VEIKLOS ATASKAITA**

**I.BENDRI DUOMENYS**

Rokiškio rajono savivaldybės tarybos 2016 m. gegužės 27 d. sprendimu Nr. TS -126 „Dėl pritarimo uždarosios akcinės bendrovės „Rokiškio butų ūkis“ pertvarkymui į akcinę bendrovę ,,Rokiškio butų ūkis“ ir uždarosios akcinės bendrovės „Rokiškio butų ūkis“ neeilinio visuotinio akcininkų susirinkimo 2016 m. rugpjūčio 24 d. sprendimu uždaroji akcinė bendrovė „Rokiškio butų ūkis“, kuri buvo įsteigta 1990 m. lapkričio 16 d., pertvarkyta į akcinę bendrovę Rokiškio butų ūkį. Akcinė bendrovė Rokiškio butų ūkis įregistruota juridinių asmenų registre 2017 m. sausio 2 d., ji perėmė visas uždarosios akcinės bendrovės „Rokiškio butų ūkis“ teises, pareigas, turtą. Bendrovės buveinė yra Nepriklausomybės a. Nr.12A, Rokiškyje. Bendrovė filialų ir atstovybių neturi. Įmonės kodas 173001047. Bendrovės įstatinis kapitalas yra 62 381,90 Eur. Jis padalytas į 21 511 paprastųjų vardinių akcijų. Rokiškio rajono savivaldybei priklauso 15 164 akcijos (70,5 proc.), kitas 6 347 (29,5 proc.) akcijas valdo smulkieji akcininkai. Vienos akcijos nominali vertė – 2,90 Eur. Pagrindinis bendrovės valdymo organas yra visuotinis akcininkų susirinkimas, kolegialus valdymo organas - valdyba ir vienasmenis valdymo organas - bendrovės vadovas. Bendrovės vadovas yra direktorius.

**II. DARBUOTOJAI IR DARBO APMOKĖJIMAS**

2016 m. gruodžio 31 d. bendrovėje dirbo 33 darbuotojai, iš jų: 3 – vadovai, 12 – administracijos darbuotojų, kurių vienas dirba antraeilėse pareigose (63 proc. administracijos darbuotojų turi aukštąjį universitetinį išsilavinimą), 17 – darbininkų, kurių vienas dirba antraeilėse pareigose.

Lentelėje pateikiama informacija apie darbuotojų sudėtį, vidutinį mėnesio darbo užmokestį:

|  |  |  |
| --- | --- | --- |
|  | Darbuotojų skaičius | Vidutinis mėnesio darbo užmokestis Eur |
| Vadovai | 3 | 1011 |
| Administracija, specialistai | 12 | 540 |
| Liftininkai | 4 | 444 |
| Santechnikai  | 8 | 559 |
| Elektrikai | 2 | 755 |
| Antenų meistras | 1 | 80 |
| Darbininkai | 3 | 427 |
| **Iš viso:** | **33** | **577** |

2016 metais akcinės bendrovės Rokiškio butų ūkio darbuotojų vidutinis mėnesio darbo užmokestis buvo 577 Eur.

**II. TURTAS**

2016 m. pradžioje ilgalaikio materialaus turto likutinė vertė buvo 14 894 Eur. Jį sudarė:

|  |  |  |  |
| --- | --- | --- | --- |
| Ilgalaikis materialus turtas | Įsigijimo savikaina Eur | Nusidėvėjimas Eur | Nusidėvėjimo proc. |
| Pastatai ir statiniai | 40 509 | 40 508 | 99,9 |
| Transporto priemonės | 19 070 | 9 453 | 49,6 |
| Kita įranga, prietaisai, įrankiai | 17 849 | 12 573 | 70,4 |
| **Iš viso:** | 77 428 | 62 534 | 80,7 |

2016 metais bendrovė įsigijo ilgalaikio materialiojo turto už 1 385 Eur (du kompiuterius). Per 2016 metus nurašyta nusidėvėjusių ir nebetinkamų naudoti pagrindinių priemonių už 6 147 Eur (t. y. automobilis, kompiuteriai, monitorius, vamzdynų valymo mašina).

 Ataskaitinių metų pabaigoje ilgalaikio materialaus turto likutinė vertė buvo 12 407 Eur, jį sudarė:

|  |  |  |  |
| --- | --- | --- | --- |
| Ilgalaikis materialus turtas | Įsigijimo savikaina Eur | Nusidėvėjimas Eur | Nusidėvėjimo proc. |
| Pastatai ir statiniai | 40 509 | 40 508 | 99,9 |
| Transporto priemonės | 17 144 | 8 969 | 52,3 |
| Kita įranga, prietaisai, įrankiai | 15 013 | 10 782 | 71,8 |
| **Iš viso:** | 72 666 | 60 259 | 82,9 |

Bendrovėje yra pilnai nudėvėto, bet dar naudojamo ilgalaikio materialaus turto, kurio įsigijimo vertė – 11 552 Eur.

Bendrovės nematerialus turtas – programinė įranga, licencijos. Metų pradžioje nematerialus turtas įsigijimo savikaina sudarė 17 104 Eur. Bendrovėje yra visiškai nudėvėto, bet dar naudojamo nematerialaus turto, kurio įsigijimo vertė – 14 585 Eur. Nematerialaus turto likutinė vertė metų pabaigoje – 781 Eur.

**IV. ŪKINĖ VEIKLA, FINASINIAI VEIKLOS RODIKLIAI**

Bendrovės veiklos pajamos per ataskaitinį laikotarpį - 508 665 Eur. Didžioji dalis pajamų gauta iš pagrindinių veiklų:

* gyvenamųjų namų eksploatacijos – 106 240 Eur,
* šildymo sistemų priežiūros – 130 409 Eur,
* administravimo paslaugos – 21 347 Eur,
* mokesčių rinkimo paslaugos – 27 079 Eur,
* remonto darbų – 82 072 Eur,
* kitų paslaugų pajamos – 113 695 Eur.

2016 metais viso atlikta apmokamų remonto darbų gyvenamuose namuose už 70 316 Eur, tarp kurių santechnikos darbų – už 19 733 Eur, elektros darbų – už 3 066 Eur, įvairių statybos darbų – už 5 659 Eur, pakeista laiptinių durų ir langų už 15 417 Eur, atliktas gyvenamojo namo Aukštaičių g. 8 fasado remontas už 18 020 Eur, suremontuoti gyvenamųjų namų Laisvės g. 5D, Vilties g. 26 ir Laisvės g. 4 stogai už 8 421 Eur.

2016 metais pelningos buvo bendro naudojimo objektų eksploatacijos, šildymo sistemų priežiūros, remonto darbų veiklos. Nuostolis gautas iš mokesčių kasų (dėl programų atnaujinimo) ir kitų paslaugų. 2016 m. bendrovės bendra veikla buvo pelninga, pelnas prieš apmokestinimą – 5119 Eur.

2016 metais pradėta gyvenamųjų namų Jaunystės g. 4, Panevėžio g. 12 ir Vilties g. 16 renovacija ir sėkmingai vykdoma toliau. Šiuo metu šaukiami gyventojų susirinkimai ir vykdomi paruoštų investicinių planų aptarimai su butų savininkais dėl renovacijos vykdymo gyvenamuosiuose namuose Rokiškyje Jaunystės g. 7, Jaunystės g. 9, Panevėžio g. 32. Taip pat vykdomas Laisvės g. 5D ir Laisvės g. 5C investicinių planų koregavimas.

 Bendrovės veiklos rodikliai pateikiami lentelėje (Eur):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Pagrindin. rodikliai | Veiklos rūšys | Šildymo ir karšt. vand. sist. Aptar-navimas | Bendro naud. objektų ekspl. ir priežiūra | Lifto paslaugos | Daugiabučių namų admi-nistra-vimas | Remonto darbai | Mokesčių kasos | Kitos paslaugos | Iš viso |
| **Pajamos iš viso:** | **130409** | **106240** | **27858** | **21347** | **82072** | **27079** | **113695** | **508700** |
| Sąnaudos: | darbo užmokestis | 70802 | 56606 | 15474 | 15359 | 15340 | 22526 | 34497 | 230604 |
| soc. draudimas | 21849 | 17476 | 4793 | 4760 | 4405 | 6938 | 10003 | 70224 |
| ilgal. turto nusidėvė-jimas | 1370 | 1134 | 0 | 187 | 497 | 22 | 1630 | 4839 |
| medžiagos, ats .dalys | 9108 | 10532 | 0 | 61 | 13881 | 75 | 2426 | 36083 |
| kuras | 1377 | 1051 | 0 | 266 | 856 | 0 | 1099 | 4649 |
| elektra | 382 | 328 | 0 | 82 | 182 | 274 | 276 | 1524 |
| vanduo | 25 | 20 | 0 | 8 | 13 | 12 | 50 | 128 |
| ryšių paslaugos | 472 | 555 | 0 | 149 | 78 | 163 | 1136 | 2553 |
| šilumos energija | 303 | 243 | 0 | 52 | 100 | 0 | 356 | 1054 |
| mokesčiai | 606 | 488 | 0 | 98 | 219 | 0 | 746 | 2156 |
| Adminis-tracinės sąnaudos | 3232 | 2017 | 97 | 146 | 1254 | 38 | 2604 | 9389 |
| kitos sąnaudos | 15432 | 11022 | 6282 | 481 | 45198 | 1387 | 60576 | 140378 |
| **Sąnaudos iš viso** | 124958 | 101471 | 26646 | 21649 | 82022 | 31435 | 115399 | **503581** |
| **Rezultatas (pelnas, nuostolis)** | **5451** | **4769** | **1212** | **-302** | **50** | **-4356** | **-1704** | **5119** |

Informacija apie 2016 metais priskaičiuotus mokesčius (Eur):

|  |  |  |  |  |  |  |
| --- | --- | --- | --- | --- | --- | --- |
| Gyventojų pajamų mokesčio | Pridėtinės vertės mokesčio | Žemės nuomos mokesčio | Nekilnojamojo turto mokesčio | Socialinio draudimo mokesčio | Kitų mokesčių | Iš viso |
| 26 908 | 77 986 | 120 | 566 | 70 223 | 1 242 | 177 045 |

Įmonės debitorinis įsiskolinimas – 216 495 Eur. Didžiausias debitorinis įsiskolinimas: gyventojų įsiskolinimas už komunalines paslaugas – 110 427 Eur, kitų pirkėjų įsiskolinimas – 11 606 Eur (P. Stančiausko IĮ – 2 859 Eur, Būsto energijos taupymo agentūra – 3 796 Eur), kitos gautinos sumos – 94 071 Eur (gautinos sumos iš gyventojų už renovuojamus namus).

Įmonės kreditorinis įsiskolinimas – 348 348 Eur. Didžiausias kreditorinis įsiskolinimas yra: įsipareigojimai, susiję su mokėjimo įstaigos veikla, – 219 465 Eur (surinktų lėšų likutis iš gyventojų už elektrą, dujas, šaltą, karštą vandenį, kuris bus pervestas paslaugų tiekėjams), mokėtina suma rangovams už daugiabučių namų renovaciją – 31 516 Eur, mokėtina suma savivaldybei už daugiabučių namų renovaciją – 59 652 Eur, su darbo santykiais susiję įsipareigojimai – 16 475 Eur (atostogų kaupimai).

**V. VEIKLOS PLANAI IR PROGNOZĖS**

Rokiškio rajono savivaldybės taryba 2017 m. sausio 27 d. priėmė sprendimą reorganizuoti AB „Rokiškio komunalininkas“, prijungiant prie jos akcinę bendrovę Rokiškio butų ūkį. 2017 m. kovo 7 dieną įvyko neeilinis visuotinis akcininkų susirinkimas, kurio metu akcininkai nutarė reorganizuoti akcinę bendrovę Rokiškio butų ūkį, prijungiant prie akcinės bendrovės „Rokiškio komunalininkas“. Teisės aktų nustatyta tvarka pradėtos vykdyti reorganizavimo procedūros.

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO AKCINĖS BENDROVĖS ROKIŠKIO BUTŲ ŪKIO 2016 METŲ DIREKTORIAUS VEIKLOS ATASKAITAI“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Kaip yra numatyta Lietuvos Respublikos vietos savivaldos įstatyme ir Rokiškio rajono savivaldybės tarybos veiklos reglamente, teikiama tarybai svarstyti bendrovės direktoriaus veiklos ataskaita.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas ir Rokiškio rajono savivaldybės tarybos veiklos reglamentas.

 **Sprendimo projekto esmė.**

 Lietuvos Respublikos vietos savivaldos įstatymo 16 straipsnio 2 dalies 19 punkte, Rokiškio rajono savivaldybės tarybos 2015 m. kovo 27d. sprendimu Nr. TS-102 patvirtintame Rokiškio rajono savivaldybės tarybos veiklos reglamente numatyta, kad savivaldybės taryba išklauso savivaldybės kontroliuojamų įmonių vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Dėl to teikiama tarybai AB Rokiškio butų ūkio, kurioje 70,5 proc. akcijų priklauso Rokiškio rajono savivaldybei, direktoriaus 2016 metų veiklos ataskaita. Ataskaitoje pateikti duomenys apie bendrovę, darbuotojus, jų darbo apmokėjimą, turtą, bendrovės ūkinę veiklą, finansinius rodiklius, bendrovės veiklos perspektyvas.

 **Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų.

**neigiamos** – nebus.

**Kokia sprendimo nauda Rokiškio rajono gyventojams.**

 Direktoriaus ataskaita yra vieša ir Rokiškio rajono savivaldybės gyventojai gali susipažinti su bendrovės veikla, teikiamomis paslaugomis ir teikti pasiūlymus, pageidavimus.

**Finansavimo šaltiniai ir lėšų poreikis**.

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

 **Antikorupcinis vertinimas**.

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus vedėja J.Bražionienė